Ժան Լորեն (ֆր.՝ Jean Lorrain, իսկական անունը` **Պոլ Ալեքսանդր Մարտեն Դյուվալ** ֆր.՝ Paul Alexandre Martin Duval, օգոստոսի 9, 1855(1855-08-09)[…], Ֆեկան - հունիսի 30, 1906(1906-06-30)[…], Փարիզ), սիմվոլիստական դպրոցի ֆրանսիացի գրող և վիպասան։

Կենսագրություն
--------------

Իրավաբանություն է սովորել, բայց ուսումը կիսատ է թողել։ Ստացել է ճանաչված բանաստեղծուհի Ժյուդիտ Գոթիեի` Թեոֆիլ Գոթիեի դստեր օժանդակությունը։ 1870-ական թվականների կեսերից սկսեց երևալ Փարիզի գրական դերասանական շրջաններում, այդ թվում Սև կատու կաբարեում, որտեղ նրա ընկերները դարձան Ժան Մորեասը, Մորիս Ռոլլինան, Ժան Ռիշպենը և մյուսները։ Բնակվում էր Մոնմարտրում, ծանոթացավ Էդմոն դե Գոնկուրի և Սառա Բեռնարի հետ, որի համար մի քանի պիես գրեց։ Դենդիզմի ոլորտում մրցակցում էր արիստոկրատ Ռոբեր դե Մոնտեսքյուի հետ (բայց անհաջող)` հաճախակի հայտնվելով տարբեր աղմկոտ վիճաբանությունների կենտրոնում, բայց հաճույքով էր գնում դրանց։ Վեպերից մեկում անպատվաբեր կերպով է ներկայացնում Մոպասանին (մանուկ ժամանակ նրանք ընկերներ էին) և հազիվ խուսափեց նրա հետ մենամարտից, բայց մասնակցեց Պրուստի հետ մենամարտին, ջախջախիչ գրախոսական հրապարակելով նրա Զվարճություններ և օրեր, գրքի վերաբերյալ։ 1880-ական թվականներին ծանոթանում է Ժորիս Կառլ Գյուիսմանսի, Բարբե դ Օրևիլի, Լեոն Բուլայի հետ, 1890-ականներին մերձեցավ Լիանա դե Պուժիի հետ, որը նրան ձոնում է Անորսալին (1898) վեպը։ Գրում է մի քանի երգեր Իվետա Գիլբերի համար։ Օգտագործում էր թմրադեղեր (եթեր), հայտնի էր համասեռական կապերով (կենսագիրը Լորենին կոչում էր Սոդոմի ավետաբեր Փարիզում դարի վերջին)։ Մի քանի անգամ վիրահատվել է աղիքային խոցի պատճառով։ Անբուժելի դարձած սրտային հիվանդությունը, թմրամոլությունը և սիֆիլիսը դարձան նրա վաղաժամ մահվան պատճառը։

Եղել է Գոնկուրյան ակադեմիայի անդամ (1896)։

Ստեղծագործություն
-----------------

Լորենը եղել է տիպիկ դեկադենտ, նրա գրչին են պատկանում բանաստեղծությունների, նովելների, պիեսների և վեպերի մի քանի ժողովածուներ, որոնցից ամենաճանաչվածը «Աստարտա (Պարոն դե Ֆոքս)»-ն է (1901)։ Ակտիվորեն զբաղվում էր լրագրությամբ, վարում էր թատերական ժամանակագրություն, հրատարակում էր ճամփորդական հուշեր, դառնալով ժամանակի ամենաբարձր վարձատրվող լրագրողներից մեկը։ Մահից հետո երկար ժամանակ մոռացվել էր, սակայն վերջին տասնամյակում նրա կերպարի և գրքերի հանդեպ հետաքրքրությունը ֆրանսիայում և արտասահմանում նորից աճեց։ 1996 թվականից Ֆյոկենում գործում է Ժան Լորենի բարեկամների ընկերությունը։

Ընտրյալ գործեր
--------------

* La forêt bleue (1883, բանաստեղծություն)
* Sonyeuse (1891, վեպ)
* L’ombre ardente (1897, բանաստեղծություն)
* Histoires des masques (1900, վեպ)
* Monsieur de Phocas (1901, վեպ)

Գրականություն
-------------

* Gaubert E. Jean Lorrain. Paris: E. Sansot & cie, 1905
* Kyria P. Jean Lorrain. Paris: Seghers, 1973.
* Jullian Ph. Jean Lorrain ou Le satiricon 1900. Paris: Fayard, 1974.
* Santos J. L'art du récit court chez Jean Lorrain. Paris: Nizet, 1995.
* Winn Ph. Sexualités décadentes chez Jean Lorrain: le héros fin de sexe. Amsterdam; Atlanta: Rodopi, 1997
* Anthonay Th. d'. Jean Lorrain: miroir de la Belle Époque. Paris: Fayard, 2005.

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Internet Speculative Fiction Database — 1995.
3. 1 2 3 4  NooSFere (ֆր.) — 1999.
4. 1 2  Czech National Authority Database
5. ↑  LIBRIS — 2012.

Արտաքին հղումներ
----------------

* Ժան Լորենի կենսագրությունը
* Բանաստեղծությունները on line կայքում Archived 2008-04-23 at the Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | International Music Score Library Project · MusicBrainz · Internet Speculative Fiction Database · Find A Grave |
|  |
| Բառարաններ և հանրագիտարաններ | Բրոքհաուս · Universalis |
|  |
| 

|  Չափորոշչային վերահսկողություն |
| --- |
|  |
| BAV: ADV12586091 · BIBSYS: 90234516 · BNC: a10804547 · BNE: XX982052 · BNF: 11913373t · CiNii: DA01009157 · GND: 118780506 · ISNI: 0000 0001 2126 6201, 0000 0003 6863 9719, 0000 0003 6863 968X, 0000 0003 6863 9700 · LCCN: n50028761 · NDL: 00448046 · NKC: jn20031216010 · NLA: 36452909 · NLG: 75702 · NLP: A11742367 · NTA: 068414692 · NUKAT: n2003033103 · PTBNP: 174272 · LIBRIS: 266435 · SUDOC: 026994739 · VIAF: 31999544 · WorldCat VIAF: 31999544 |

 |

 |